wannaphong/clean_thaiwikipedia huggingface dataset:
# การปรึกษาหารือ
การปรึกษาหารือ  เป็นวิธีหนึ่งของการมองอนาคต วิธีการนี้ขอความเห็นจากชุมชนในวงกว้าง เพื่อพัฒนามุมมองในเรื่องอนาคตที่คาดหวัง อนาคตที่เป็นไปได้ และอนาคตที่พึงปรารถนาในระยะยาว อนาคตที่คาดหวังตั้งอยู่บนพื้นฐานการวิเคราะห์ของผู้เชี่ยวชาญ รวมทั้งทิศทางและการขยายแนวโน้มต่อจากในปัจจุบัน อนาคตที่เป็นไปได้เป็นการให้ทางเลือกหลายทางแก่โลกซึ่งอาจเปลี่ยนแปลงอย่างมีนัยสำคัญในระยะยาว อนาคตที่พึงปรารถนา คือ อนาคตที่ชุมชนต้องการจะบรรลุ ซึ่งประกอบด้วยค่านิยมและความปรารถนาของปัจเจกชน ยุทธวิธีของภาคเอกชนและองค์กรในชุมชน และแผนการของรัฐบาล จากการเปรียบเทียบอนาคตทั้งสามแบบดังกล่าว จะช่วยบ่งชี้ประเด็นหลักและแรงผลักดันหลักในการเปลี่ยนแปลง เพื่อนำมาพัฒนายุทธศาสตร์ของชาติเพื่อให้บรรลุอนาคตที่พึงปรารถนา และในขณะเดียวกันก็จัดการกับการเปลี่ยนแปลงที่อาจเกิดขึ้น

เทคนิคนี้ก่อให้เกิดประโยชน์ของกระบวนการในแง่การสื่อสาร การประสานงาน ความผูกพันและความเข้าใจที่กล่าวถึงก่อนหน้า เช่นเดียวกันวิธีวิธีเดลฟาย กระบวนการนี้ใช้เงินและเวลาสูงมากเนื่องจากใช้คนจำนวนมากในกระบวนการปรึกษา แต่ข้อแตกต่างคือ วิธีการนี้ค่อนข้างเฉพาะเจาะจงในแต่ละประเทศและวัฒนธรรม จึงไม่สามารถนำผลลัพธ์แต่ละประเทศมาเปรียบเทียบกันได้โดยสะดวก ออสเตรเลีย เนเธอร์แลนด์ มีประสบการณ์ใช้เทคนิคการปรึกษา และเมื่อเร็ว ๆ นี้ อังกฤษใช้ทั้งเทคนิคการปรึกษาและวิธีเดลฟาย
# การสร้างมโนภาพสิทธิบัตร
การสร้างมโนภาพสิทธิบัตร  เป็นวิธีหนึ่งของการมองอนาคต ซึ่งเป็นเทคนิคมองอนาคตระยะใกล้ ใช้ฐานข้อมูลสิทธิบัตรในการระบุเทคโนโลยีใหม่และโอกาสในการประยุกต์ใช้ในสาขาอื่น ๆ เป็นเทคนิคที่ใช้กันแพร่หลายในการวางแผนการคิดค้นนวัตกรรมของบริษัทและการวิเคราะห์บริษัทคู่แข่ง อย่างไรก็ดีการใช้ฐานข้อมูลสิทธิบัตรเพื่อการวิเคราะห์แบบ “การมองอนาคต” ควรกระทำด้วยความระมัดระวังเนื่องจากข้อมูลระดับชาติส่วนมากมักลำเอียงไปทางประเทศเจ้าของสิทธิบัตร จึงไม่สามารถนำมาดำเนินการเปรียบเทียบระหว่างชาติได้อย่างแท้จริง

ประโยชน์ของเทคนิคนี้คือสามารถทำการวิเคราะห์ผ่านฐานข้อมูลออนไลน์เป็นระยะเช่น รายปีโดยใช้แรงงานและค่าใช้จ่ายค่อนข้างต่ำ บริษัทเทคโนโลยีชั้นนำของประเทศเยอรมนีใช้เทคนิคนี้
# เทคโนโลยีที่สำคัญยิ่ง
เทคโนโลยีที่สำคัญยิ่ง  - เป็นวิธีหนึ่งของการมองอนาคต เทคนิคนี้ขอความร่วมมือจากผู้เชี่ยวชาญกลุ่มเล็กๆ ที่เลือกสรรแล้วเพื่อรวบรวมรายชื่อเทคโนโลยีที่สัมพันธ์กับการพัฒนาเศรษฐกิจของประเทศในอนาคต สหรัฐอเมริกาใช้วิธีการนี้ในการกำหนดเทคโนโลยีที่สำคัญยิ่งสำหรับอุตสาหกรรมและการป้องกันประเทศ

จุดเด่นคือ เป็นเทคนิคที่ค่อนข้างง่ายในเชิงปฏิบัติ แต่ข้อเสียก็คือ ก่อให้เกิดประโยชน์จากกระบวน “การมองอนาคต” เพียงเล็กน้อย เพราะผลที่ได้นั้นเป็นความคิดของคนกลุ่มเดียวและค่อนข้างจะเป็นหัวข้อเทคโนโลยีกว้างๆ ที่ไม่มีประโยชน์ในการพัฒนายุทธศาสตร์ที่ต้องการละเอียดหรือการจัดลำดับความสำคัญมากนัก
# พ.ศ. 2332
พุทธศักราช 2332 ใกล้เคียงกับ
 เมษายน ค.ศ. 1789 - มีนาคม ค.ศ. 1790
 มหาศักราช 1711

 ผู้นำ 

 พระมหากษัตริย์: พระบาทสมเด็จพระพุทธยอดฟ้าจุฬาโลกมหาราช (6 เมษายน พ.ศ. 2325 - 7 กันยายน พ.ศ. 2352)
 กรมพระราชวังบวรสถานมงคล: สมเด็จพระบวรราชเจ้ามหาสุรสิงหนาท
 เจ้าประเทศราช:
 เจ้าผู้ครองนครเชียงใหม่: พระเจ้ากาวิละ
 เจ้าผู้ครองนครลำปาง: พระยาคำโสม
 เจ้าผู้ครองนครน่าน: เจ้าฟ้าหลวงอัตถวรปัญโญ

 เหตุการณ์ 
 30 เมษายน - จอร์จ วอชิงตัน สาบานตนเป็นประธานาธิบดีคนแรกของสหรัฐ
 5 พฤษภาคม - พระเจ้าหลุยส์ที่ 16 แห่งฝรั่งเศส ยินยอมให้มีการประชุมสภาฐานันดร
 17 มิถุนายน - สมาชิกฐานันดรในฝรั่งเศสร่วมมือกับพระบางส่วนประกาศตนเป็นสภาแห่งชาติ
 27 มิถุนายน - ขุนนางบางส่วนในฝรั่งเศสร่วมมือกับสภาแห่งชาติเปลี่ยนชื่อเป็นสภาร่างรัฐธรรมนูญแห่งชาติ
 11 กรกฎาคม - กลุ่มหัวรุนแรงในปารีสระดมชาวปารีสที่ส่วนใหญ่เป็นกรรมกร จับอาวุธต่อสู้กับรัฐบาลเพราะทนความอดอยากไม่ไหว
 14 กรกฎาคม - ชาวปารีสโจมตีคุกบาสตีย์ 

 วันเกิด 

 วันถึงแก่กรรม 

 
15 ตุลาคม    พระนางมารี   อองตัวแนต   ทรงสิ้นพระชนม์ด้วยกิโยติน
# มคตาร์ ลูบิซ
มคตาร์ ลูบิซ (เกิด 7 มีนาคม ค.ศ. 1922 ถึงแก่กรรม 2 กรกฎาคม ค.ศ. 2004) ในเมืองปาดัง ตอนกลางของสุมาตรา ประเทศอินโดนีเซีย เป็นนักเขียนนวนิยาย นักหนังสือพิมพ์ บรรณาธิการ และนักเรียกร้องเสรีภาพคนสำคัญของอินโดนีเซีย เคยได้รับรางวัลแมกไซไซ เมื่อ ค.ศ. 1958 สาขาวารสารศาสตร์ วรรณกรรม และศิลปะการสื่อสารเชิงสร้างสรรค์

 ผลงาน 
 Si Jamal, 1950
 Perrempuan,1956
 Twilight in Jakarta, 1963
 Maut dan Cinta, 1971
 Harimau! Harimau,1975

 คำคม 
"... สำหรับข้าพเจ้าแล้ว มนุษย์ ไม่ว่าต่ำต้อยหรือยากจน ก็มีสิทธิ์แห่งความเป็นมนุษย์ เขาพึงได้รับความเคารพเสมือนมนุษย์ทั้งปวง ด้วยเหตุนี้ ข้าพเจ้าจึงดำเนินตามอุดมการณ์ที่ว่ามนุษย์ทั้งปวงเป็นครอบครัวเดียว โดยไม่คำนึงถึงสีผิว เชื้อชาติ หรือศาสนา ข้าพเจ้าเชื่อมั่นว่า มนุษย์สามารถอยู่รอดได้ ก็ต่อเมื่อชาติต่าง ๆ เติบโตรวมเป็นครอบครัวชาติเท่านั้น"

"สำหรับข้าพเจ้า นักชาตินิยมที่ดีในโลกของเราทุกวันนี้ จะต้องเป็นนักนานาชาตินิยมที่ดีด้วยเป็นประการแรก นั่นคือ จะต้องชั่งน้ำหนักสวัสดิภาพของบุคคลอื่นให้หนักพอ ๆ กับน้ำหนักแห่งสวัสดิภาพของตัวเขาเอง"
 
"ผลงานของนักเขียน คือความจริงเท่านั้น เพราะหัวใจของเขานั้นเป็นจริง..."

 บรรณานุกรม 

 Senja di Jakarta (1963)
 Manusia Indonesia (1977)
 Tanah Gersang (1964)
 Masa depan "pembangunan" (1990)
 The Indonesian Dilemma (1963)

 แหล่งข้อมูลอื่น
รางวัลแมกไซไซ
# พ.ศ. 2390
พุทธศักราช 2390 ใกล้เคียงกับ
 เมษายน ค.ศ. 1847 - มีนาคม ค.ศ. 1848
 มหาศักราช 1769

 ผู้นำ 

 พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
 เจ้าประเทศราช:
 เจ้าผู้ครองนครลำพูน: เจ้าไชยลังกาพิศาลโสภาคย์คุณ
 เจ้าผู้ครองนครน่าน: พระยามหาวงษ์
 จักรพรรดิจีน: จักรพรรดิเต้ากวัง (3 ตุลาคม พ.ศ. 2363 - 25 กุมภาพันธ์ พ.ศ. 2393)

 เหตุการณ์ 
20 สิงหาคม - พระธาตุหล้าหนอง ได้ล้มจมลงแม่น้ำโขง เนื่องจากน้ำกัดเซาะตลิ่ง

 วันเกิด 
 11 กุมภาพันธ์ - โทมัส เอดิสัน นักประดิษฐ์ชาวอเมริกันผู้ประดิษฐ์หลอดไฟ
 3 มีนาคม – อเล็กซานเดอร์ เกรแฮม เบลล์ นักประดิษฐ์ชาวสกอต (ถึงแก่กรรม 2 สิงหาคม พ.ศ. 2465)
 6 มิถุนายน - พระครูเทพสิทธิเทพาธิบดี (ทัพ อินทโชติ)
 1 กรกฎาคม - พระพุทธวิริยากร (จิตร ฉันโน)
 9 กรกฎาคม - หวง เฟยหง ปรมาจารย์กังฟูและแพทย์ชาวจีน
 8 พฤศจิกายน - บราม สโตกเกอร์ นักเขียนชาวไอริช ผู้แต่ง แดรกคูลา
 26 พฤศจิกายน - จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) (สวรรคต 13 ตุลาคม พ.ศ. 2471)
 (ไม่ทราบวัน) - พระครูวิมลคุณากร (ศุข เกสโร) อดีตเจ้าอาวาสวัดปากคลองมะขามเฒ่า (ละสังขาร พ.ศ. 2466)
 (ไม่ทราบวัน) - หลวงพ่อกลั่น  ธมฺมโชโต

 วันถึงแก่กรรม
# วงกลุ่มสาม
วงกลุ่มสาม  เป็นวงดนตรีที่ประกอบด้วยผู้เล่นดนตรี 3 คน ใช้เครื่องดนตรี 3 ชิ้น วงที่มีความนิยมสูงคือวงที่ประกอบด้วยเปียโน, ไวโอลิน และเชลโล เรียกว่า "เปียโนทริโอ" วงกลุ่มสามนี้อาจมีการผสมผสานเครื่องดนตรีที่แตกต่างออกไป เช่น ใช้คลาริเน็ตแทนไวโอลิน (คลาริเน็ตทริโอ), ใช้เฟรนช์ฮอร์นแทนเชลโล (ฮอร์นทริโอ) หรือแม้แต่การผสมวงที่ไม่มีเปียโน เช่น ไวโอลิน, วิโอลา, เชลโล (สตริงทริโอ), คลาริเน็ต, โอโบ, บาสซูน (วุดวินด์ทริโอ) เป็นต้น

วงเปียโนทริโอพัฒนามาจาก "อักคัมพานีดโซนาตา" ในสมัยของโมทซาร์ท ความจริงแล้ว โมทซาร์ทเปียโนทริโอที่เรารู้จักกันทุกวันนี้ก็คือโซนาตาสำหรับเปียโนที่มีการเล่นประกอบโดยไวโอลินและเชลโล โดยบทเด่นที่สุดและยากที่สุดจะเป็นของเปียโน ไวโอลินกับเชลโลอาจเพียงเล่นโน้ตเดียวกันกับมือซ้ายหรือมือขวาของเปียโน

ต่อมาในสมัยของเบทโฮเฟิน เครื่องสายได้มีบทบาทมากขึ้น เนื่องจากเป็นที่นิยมมากในหมู่ผู้เล่นดนตรี จุดเปลี่ยนแปลงที่จะเห็นได้ชัดที่สุด คือเปียโนทริโอที่ประพันธ์โดยเบโธเฟน ซึ่งไวโอลินและเชลโลในเปียโนทริโอบางบท มีบทบาทมากกว่าเปียโนเสียอีก ซึ่งเป็นผลให้นักประพันธ์เพลงในสมัยต่อ ๆ มา ประพันธ์เพลงด้วยความมีอิสระมากขึ้น มีการผสมผสานเครื่องดนตรีในรูปแบบที่แปลกใหม่ออกไป
# นิราศพระบาท
นิราศพระบาท เป็นนิราศคำกลอนของ สุนทรภู่ มีความยาวถึง 462 คำกลอน นับเป็นนิราศที่ยาวมากเรื่องหนึ่งของสุนทรภู่ โดยมีเนื้อหาบรรยายการเดินทางขณะโดยเสด็จพระองค์เจ้าปฐมวงศ์ ไปนมัสการรอยพระพุทธบาท วัดพระพุทธบาทราชวรมหาวิหาร ปัจจุบันอยู่ในพื้นที่อำเภอขุนโขลน จังหวัดสระบุรี เมื่อวันขึ้น 12 ค่ำ เดือน 3 ปีเถาะ พ.ศ. 2350 

การเดินทางเริ่มต้นจากคลองขวาง กรุงเทพมหานคร ไปนมัสการรอยพระพุทธบาท วัดพระพุทธบาทราชวรมหาวิหาร อำเภอขุนโขลน จังหวัดสระบุรี ใช้เส้นทางทางน้ำโดยใช้เรือ และการเดินทางทางบกโดยใช้ช้าง โดยลงเรือจากพระนครผ่านโรงสุราบางยี่ขัน ผ่านบ้านปูน บางพลู บางพลัด สามเสน บางซื่อ บางซ่อน เข้าปากเกร็ด บางพูด จังหวัดนนทบุรี แล้วล่องเรือไปขึ้นฝั่งที่บ้านขวาง จังหวัดพระนครศรีอยุธยา จากนั้นนั่งช้างและเดินเท้าต่อไปยังวัดพระพุทธบาท โดยผ่านสถานที่ในบริเวณนั้น อย่าง เขาโพธิ์ลังกา เขาขาด ถ้ำกินนร ถ้ำจักรี ฯลฯ

สุนทรภู่แต่งนิราศพระบาทขณะมีอายุ 21 ปี โดยบรรยายเรื่องราวชีวิตและอุปนิสัยส่วนตัวของสุนทรภู่ โดยเน้นความรักที่มีต่อนางจันภรรยา โดยบรรยายผ่านสถานที่ที่เดินทางผ่าน บางตอนสะท้อนชีวิตสาวชาววังและชาวบ้าน ตลอดจนวิถีชีวิตของคนในสังคมไว้ด้วย เช่น การแต่งกายของสาวชาววังที่ร่วมขบวนเสด็จ การแต่งกายของสาวมอญที่สามโคก และลักษณะบ้านของชาวมอญในสังคมไทย เล่าถึงงานวัดพระพุทธบาทอันเป็นงานสำคัญและยิ่งใหญ่
# อาตส์วิชัน
อาตส์วิชัน หรือ อาตส์  ,) คือบริษัทเอเจ็นซี่ รับจัดหา นักพากย์ และ นักแสดง ในประเทศญี่ปุ่น ก่อตั้งขึ้นเมื่อวันที่ 1 มิถุนายน ปี พ.ศ. 2527 (ค.ศ. 1984) โดย ซาคุมิ  มัตสึดะ อดีตผู้จัดการในสังกัดไฮเคียว มีสินทรัพย์รวม 10 ล้านเยน นอกจากนี้ยังมีโรงเรียนสอนนักพากย์ในเครือบริษัทชื่อ  นิฮงนาร์เรชัน และบริษัทลูกชื่อ  ไอม์เอนเตอร์ไพรซ์ ซึ่งเป็นบริษัทเอเจ็นซี่ รับจัดหานักพากย์เช่นเดียวกัน

 รายชื่อนักพากย์และนักแสดงในสังกัดอาตส์วิชัน 

 ชาย 
 เอสุเกะ อาซาคุระ
 อาสึชิ อิอิ
 ทัคโค อิชิโมริ
 โทชิฮิโระ โอคุโบะ
 ทาเคฮารุ โอนิชิ
 คาซึโอะ โอกะ
 ฮิโรยูกิ โอชิดะ
 ฮิซาชิ คัตสึตะ
 โยชิโอะ คาวาอิ
 จุนจิ คิตะจิมะ
 คาซึฮิโกะ คิโยตะ
 อากิระ ซาซานุมะ
 อิคุยะ ซาวากิ
 คัตสึยะ ชิงะ
 โทชิฮิโกะ ชิมิสึ
 ฮิโรกิ ชิโมวาดะ
 คัตสึมิ ซึซึกิ
 จิฮิโระ ซึซึกิ เคนอิจิ ซึซึมูระ
 มิจิโทชิ เซกิ
 วาตารุ ทาคางิ
 โทชิสึงุ ทากาชินะ
 ยาสุฮิโระ ทากามุคุ
 เคน ทาเคอุจิ
 อิชชิน จิบะ
 โทชิฮิเดะ สึจิยะ
 คัง โทคุมารุ
 โนบุโอะ โทบิตะ
 โคจิ โทเบะ
 โคสุเกะ โทริอุมิ
 ชินอิจิ นากามูระ
 ทากาชิ นางาซาโกะ
 โทโมมิจิ นิชิมูระ
 ชูอิจิ นุคางะ
 ฮิเดอากิ โนนากะ
 มิจิฮิโกะ ฮางิ จุน ฮาซึมิ
 โคอิจิ ฮาเซเบะ
 มาซาโตะ ฮายาชิ
 มาซาโอะ ฮาราดะ
 โนบุยูกิ ฮิยามะ
 โยชิโนริ ฟูจิตะ
 โซอิจิโร่ โฮชิ
 โอซามุ โฮโซอิ
 จุน มาสุดะ
 เอจิ มารุยามะ
 ยูจิ มิกิโมโตะ
 เท็ตสึโอะ มิซึโทริ
 ฮิโรโนริ มิยาตะ
 เคนอิจิ โมจิสึกิ
 โทชิยูกิ โมริคาวะ
 โนโบรุ ยามางุจิ
 โยชิฮารุ ยามาดะ
 โทโมโนริ โยชิดะ

 หญิง 
 ซายากะ ไอดะ
 ยู อาซาคาวะ
 มาซึมิ อาซาโนะ
 ยูริ อามาโนะ
 มิซึกะ อาริมะ
 ซาโยริ อิชิซึกะ
 อาซามิ อิมาอิ
 มิยูกิ อุเอฮาระ
 ซาจิเอะ โอกาดะ
 โชโกะ โอกาโมโตะ
 โยชิโกะ โอกาโมโตะ
 มาคิโกะ โอคุ
 ยูริกะ โอจิไอ
 ซาโตโกะ คิโต
 จิกะ คิโนะ
 มาซาโยะ คุราตะ
 โมโมมิ คุริยามะ
 นัตสึโกะ คุวาทานิ
 อาคิโกะ โคโมโตะ
 มามิ โคสุเงะ
 ยูมิโกะ โคบายาชิ
 โนโซมิ ซาคากิบาระ
 ลินน์
 จิกะ ซากาโมโตะ
 คุมิ ซาคุมะ
 จิเอโกะ ซาซาอิ
 คาโฮรุ ซาซาจิมะ ยูโกะ ซาซาโมโตะ
 เฮคิรุ ชิอินะ
 อาเคมิ ชิโนฮาระ
 ฟูโกะ ชิโนมิยะ
 คาโอริ ชิมามูระ
 โคโคโระ ชินโด
 ยาโยอิ ชินงูจิ
 มาซาโกะ สึงายะ
 ซาจิโกะ สึงาวาระ
 เรโกะ ซึซึกิ
 คาโอริ ทากาฮาชิ
 ซาโอริ ทากาฮาชิ
 จิอากิ ทากาฮาชิ
 โยชิโนะ ทากาโมริ
 ฟูจิโกะ ทากิโมโตะ
 ฮิโรมิ ทาเคอุจิ
 ฮิคาริ ทาจิบานะ
 เซโกะ ทามูระ
 ยูคาริ ทามูระ
 ซาสึกิ สึสึมิ
 จิฮารุ เทะซึกะ
 อากิระ โทมิซากะ
 มามิ นาคาจิมะ
 เอริโกะ นากามูระ
 คิเนโกะ นากามูระ
 มิกิ นาราฮาชิ คานาโกะ ฮัตโตริ
 คิโยมิ ฮานาซากิ
 เคียวโกะ ฮามูระ
 ริสะ ฮายามิซึ
 เอริโกะ ฮาระ
 โทโมเอะ ฮันบะ
 ยูมิ ฮิคิตะ
 เรโกะ ฟูจิตะ
 อาคิโกะ โฮคามูระ

 ไอ มาตาโยชิ
 มิยูกิ มัตสึชิตะ
 ซาจิ มัตสึโมโตะ
 มาริ มารุตะ
 มาซาโกะ มิอุระ
 ซาจิโกะ มิกิ
 ยูคิโกะ มิซึโอจิ
 คาโอริ มิซึฮาชิ
 คาสึกิ มิยาคาวะ
 คุมิ ยามาคาโดะ
 มิโฮะ ยามาดะ
 มิยูกิ ยามาโมโตะ
 มาอารุ ยูกิ
 โคซึเอะ โยชิซึมิ
 มิกิ โยชิโนะ
 คุมิโกะ วาตานาเบะ

 รายชื่อนักพากย์และนักแสดงที่เคยสังกัดอาตส์วิชัน 
 คาเอะ อารากิ
 โทชิฮิโระ อาริซาวะ
 ฮิโรชิ อีดะ
 อาคิโกะ อิโนเซะ
 เท็ตสึยะ อิวานางะ
 ยูจิ อุเอดะ
 มาเรีย คาวามูระ
 ชิโฮะ คิคุจิ
 ซากุระโกะ คิชิโระ
 ฮิโรโกะ โคนิชิ
 โนโซมุ ซาซากิ
 ยูทากะ ชิมากะ มายุ ชิราคาวะ
 ยูริ ชิราโทริ
 เรโกะ ทาคางิ
 นาโอกิ ทัตสึตะ
 เมงุมิ ทาโนะ
 ไอ โทคุนางะ
 ซากิ นาคาจิมะ
 ชิน นากาฮาระ
 มิจิโกะ เนยะ
 ยูเรีย ฮามะ
 เมงุมิ ฮายาชิบาระ
 อิซเซ ฟุตามาตะ ยูอิ โฮริเอะ
 โคโตโนะ มิตสึอิชิ
 โอมิ มินามิ
 ยูโกะ มิยามูระ
 ยูเมรุ ยาซาวะ
 ยาสุฮิโระ ฟูจิวาระ
 จิน ยามาโนอิ
 ยูคานะ โนงามิ
 จิสะ โยโกยามะ
 โคนามิ โยชิดะ

 แหล่งข้อมูลอื่น 
 http://www.artsvision.co.jp/
# โซอิจิโร โฮชิ
โซอิจิโร โฮชิ (, 30 พฤษภาคม ค.ศ. 1972 -) เป็นนักพากย์ชายชาวญี่ปุ่น สังกัดอาร์ตส์วิชัน แจ้งเกิดจากบทเคน บลูริเวอร์ ในเรื่องลอสต์ยูนิเวิร์ส แต่มีชื่อเสียงจากบทคิระ ยามาโตะ ในเรื่องกันดั้มซี้ด 

เขามักจะได้พากย์อนิเมะที่เป็นผลงานการกำกับของโกโร ทานิงูจิ อยู่บ่อย ๆ  เช่น มุเก็น โนะ รีไวอัส, สไครด์, แพลเน็ตทิส และ กัน x ซอร์ด

 ประวัติ 
โซอิจิโร โฮชิ เกิดเมื่อวันที่ 30 พฤษภาคม พ.ศ. 2519 จังหวัดฟูกูชิมะ ประเทศญี่ปุ่น

 ผลงาน 

 อนิเมะ 
 ลอสต์ยูนิเวิร์ส รับบทเป็น เคน บลูริเวอร์
 กินงะ เฮียวริว ไวฟาม 13 (Round Vernian Vifam 13) รับบทเป็น โรดี้ ชัฟเฟิล
 พรินเซสรูจ รับบทเป็น เรกูลัส
 สตีม ดีเทคทีฟ (Steam Detectives) รับบทเป็น นารุทากิ
 มุเก็น โนะ รีไวอัส (Infinite Ryvius) รับบทเป็น ไอบะ ยูกิ
 สไครด์ (Scryed) รับบทเป็น คาซึมะ
 อย่างนี้ต้องเอาคืน รับบทเป็น ฟูโจอิน คาซึกิ (ไหมฟ้าคาซึกิ)
 พรินซ์ ออฟ เทนนิส รับบทเป็น มุคาฮิ กาคุโตะ
 แพลเน็ตทิส (Planetes) รับบทเป็น โฮชิโนะ คิวทาโร่
 ทูฮาร์ท รับบทเป็น ซาโต้ มาซาชิ
 กันดั้มซี้ด รับบทเป็น คิระ ยามาโตะ
 กันดั้มซี้ดเดสทินี รับบทเป็น คิระ ยามาโตะ
 ANGELIC LAYER รับบทเป็น มิฮาระ โอจิโร่
 โตเกียวอันเดอร์กราวนด์ รับบทเป็น อิซูซุ กินโนะซึเกะ
 อาร์เจนโต โซม่า (Argento Soma) รับบทเป็น ริว โซม่า, ทาคุโตะ คาเนชิโระ
 คู่แท้แต่มาป่วน รับบทเป็น ฮานาบิชิ คาโอรุ
 สี่แสบฝ่าแดนทมิฬ (TV) รับบทเป็น โกคู
 ซามูไรดีปเปอร์ เคียว รับบทเป็น อากิระ
 สอนนักรักซะ รับบทเป็น คุซานางิ เค
 เรฟ รับบทเป็น ลูเซีย แรร์โกรฟ
 มิรุโมะ ภูตจิ๋วจอมยุ่ง รับบทเป็น มัตสึทาเกะ คาโอรุ
 โคโรเกะผจญภัย รับบทเป็น รีซ็อตโต้
 เบย์เบลด ภาค 3 ศึกอวสานลูกข่างสายฟ้า รับบทเป็น บรู๊คลิน
 เหนือฟ้าใต้พิภพข้าเจ๋ง รับบทเป็น นางิ โซอิจิโร่
 กัน x ซอร์ด รับบทเป็น มิฮาเอล แกร์เรด
 ผ่ากฎอลเวง รับบทเป็น ซาโนะ เซอิจิโร่
 อิทธิฤทธิ์พิชิตมายา รับบทเป็น อัลวิส
 พริ้นเซส พริ้นเซส รับบทเป็น ซากาโมโต้ อากิระ
 ดิจิมอนเซฟเวอร์ส รับบทเป็น ไดมง มาซารุ
 ฮิกุระชิ โนะ นะคุ โคะโระ นิ (แว่วเสียงเรไร) รับบทเป็น มาเอบาร่า เคย์อิจิ
 ไชน์นิงเทียร์ส ครอส วินด์ รับบทเป็น อากิซึกิ โซมะ, เซโร่
 บาคุกัน ศึกมอนสเตอร์ทะลุมิติ รับบทเป็น แมสเคอเรด, โจ โอซามุ
 บาคุกัน แบทเทิลบรอว์เลอรส์ นิวเวสโทรเอีย รับบทเป็น ปริ๊นซ์ ไฮดรอน
 สายใยรัก (Bokurano) รับบทเป็น โคดามะ (โคดากะ มาซารุ) 
 แวมไพร์ไนท์ รับบทเป็น ชิกิ เซ็นริ
 มาครอสฟรอนเทียร์ รับบทเป็น เบรร่า สตาร์น
 โค้ดกีแอส ฮังเกียคุ โนะ ลูลูช R2 รับบทเป็น ซีโน่ ไวน์เบิร์ก
 ดิจิมอนครอสวอร์ส เหล่านักล่าวัยเยาว์ผู้ข้ามเวลา รับบทเป็น ไดมง มาซารุ
 เมคาคุซิทที้แอ็คเตอร์ Mekakucity Actors รับบทเป็น โคสุเกะ เซย์โตะ
ดาบพิฆาตอสูร รับบทเป็น วาคุระบะ

 เกม 
 ซูเปอร์พัซเซิลไฟท์เตอร์ II X รับบทเป็น ริว
 ไชน์นิงเทียร์ส รับบทเป็น ซีออน
 ไซอิ๋ว (PS) รับบทเป็น พระถังซัมจั๋ง (ชาย)
 เทลส์ออฟอีเทอร์เนีย รับบทเป็น คีล ไซเบล
 ลัดฟ้าข้ามพิภพ รับบทเป็น เอเซ็น 
 โซลคาลิเบอร์ซีรีส์ รับบทเป็น คิลิค
 โบะโบะโบโบะ โบโบะโบ้ รับบทเป็น เฮปโปโกะมารุ
 สตาร์โอเชียน 3 รับบทเป็น เฟท
 เซโนซาก้า ซีรีส์ รับบทเป็น เคออส 
 โกรแลนเซอร์ 5 รับบทเป็น รูฟัส
 เซงโงคุ บาซาร่า รับบทเป็น ซานาดะ ยูคิมูระ
 โทคิเมคิเมโมเรียล เกิร์ลไซด์ 1st Love รับบทเป็น เทนโด จิน

 ภาพยนตร์โทคุซัทสึ 
 โกออนเจอร์ พากย์เสียงของ เอนจิน บาร์กา
# วิทยากร เชียงกูล
รองศาสตราจารย์ วิทยากร เชียงกูล เกิดเมื่อ พ.ศ. 2489 ที่อำเภอบ้านหมอ จังหวัดสระบุรี คณบดีกิตติคุณและอดีตคณบดีวิทยาลัยนวัตกรรมสังคม มหาวิทยาลัยรังสิต เรียนจบชั้นมัธยมปลายที่ โรงเรียนสวนกุหลาบวิทยาลัย กรุงเทพมหานคร จบการศึกษาจากคณะเศรษฐศาสตร์ มหาวิทยาลัยธรรมศาสตร์ เมื่อปี พ.ศ. 2512 และปริญญาโท จากสถาบันศึกษาสังคม เมืองเฮก ประเทศเนเธอร์แลนด์

เป็นผู้เขียนบทกลอน "เพลงเถื่อนแห่งสถาบัน" เมื่อ พ.ศ. 2511 ซึ่งมีท่อนติดปากว่า "ฉันเยาว์ ฉันเขลา ฉันทึ่ง ฉันจึง มาหา ความหมาย ฉันหวัง เก็บอะไร ไปมากมาย สุดท้ายให้กระดาษฉันแผ่นเดียว" บทกลอนนี้ได้กลายเป็นข้อเขียนหนึ่งในหลายชิ้น ที่มีอิทธพลต่อการเคลื่อนไหวของขบวนการนักศึกษาในช่วงนั้น ซึ่งต่อมาได้พัฒนาไปสู่การเรียกร้องประชาธิปไตย ในเหตุการณ์ 14 ตุลา พ.ศ. 2516 และ เหตุการณ์ 6 ตุลา พ.ศ. 2519

 การทำงาน 
งานประจำที่เคยทำคือ กองบรรณาธิการสำนักพิมพ์ไทยวัฒนาพานิช, นักเศรษฐศาสตร์ ฝ่ายวิจัยและวางแผน ที่ธนาคารกรุงเทพ, อาจารย์คณะสังคมศาสตร์ มหาวิทยาลัยเชียงใหม่, นักเศรษฐศาสตร์ฝ่ายวิจัย ธนาคารกรุงเทพพาณิชยการ, ผู้ชำนาญการคณะกรรมาธิการ การคลังฯ ประจำรัฐสภา, รองอธิการบดี คณบดีคณะนิเทศศาสตร์ และคณบดีคณะศิลปศาสตร์ มหาวิทยาลัยรังสิต, ปัจจุบันเป็นผู้อำนวยการศูนย์วิจัยทางด้านสังคมศาสตร์ มหาวิทยาลัยรังสิต

มีผลงานเขียนและแปลมาแล้วประมาณ 50 เล่ม ที่เป็นบันเทิงคดี ก็มีเรื่อง ฝันของ เด็กชายชาวนา และฤดูใบไม้ผลิจักต้องมาถึง นอกจากนั้น เป็นงานประเภทบทความ และการ วิเคราะห์เชิงวิชาการ เช่น เราจะไปทางไหนกัน ปัญหาพื้นฐานของประเทศด้อยพัฒนา แนวคิด ใหม่ทางการศึกษา ปัญหาพื้นฐานของชาวนาไทย การพัฒนาทุนนิยมในประเทศไทย ปัญญาชน กับการเปลี่ยนแปลงสังคม ทางออกการเมืองไทย ศึกษาบทบาทและความคิดของ ป๋วย อึ๊งภากรณ์ คึกฤทธิ์ ปราโมช กุหลาบ สายประดิษฐ์ และ ส. ศิวรักษ์ วิเคราะห์แนวโน้มการเปลี่ยนแปลง สังคมไทย การกอบกู้ฟื้นฟูชาติจากพันธนาการของ IMF

ปัจจุบัน  ดำรงตำแหน่งรองศาสตราจารย์และคณบดีกิตติคุณวิทยาลัยนวัตกรรมสังคม มหาวิทยาลัยรังสิต ได้รับรางวัลศรีบูรพา ประจำปี พ.ศ. 2541
# 10
10 (สิบ) เป็นจำนวนธรรมชาติที่อยู่ถัดจาก 9 และอยู่ก่อนหน้า 11

 คำเติมนำหน้า 
 ภาษากรีก Deca-
 ภาษาละติน Deci-
 ภาษาไทย ทศ

 ความหมายและความเชื่อ 
 ปี พ.ศ. 10 และ ค.ศ. 10
 10 เป็นเลขอะตอม ของ นีออน
 10 โมงเช้า บางครั้งเรียกว่า 4 โมงเช้า
 ไพ่ที่มักจะมี 10 แต้ม ได้แก่ K Q J และ A
 พินในการเล่นโบว์ลิงมีอยู่ 10 พิน
 จำนวนตัวเลขปัจจุบันที่ใช้เลขฐานสิบ
 ในการให้คะแนนนิยมให้คะแนนเต็ม 10
 ในภาษาเกาหลี อ่านเลข 10 ว่า 십 (สิบ) เหมือนกับในภาษาไทย
ชาวอินเดียจะไม่นิยมทำบุญด้วยตัวเลขที่ลงท้ายด้วยเลข 0 หรือ เลข 10 ต้องให้มีเลข 1 ลงท้ายเพื่อเป็นการแก้เคล็ด ทัศนะ 8, 'ตัวเลข'กับชีวิตที่'ถูกบงการ' . "อาหารสมอง" โดย วรากรณ์ สามโกเศศ. กรุงเทพธุรกิจปีที่ 30 ฉบับที่ 10358: วันอังคารที่ 31 มกราคม พ.ศ. 2560
 10 ปี เรียกว่า ทศวรรษ

 ในทางคณิตศาสตร์
# แซเมิล
แซเมิล (ภาษามาร์กอัปแอปพลิเคชันขยายได้) เป็นภาษามาร์กอัป ที่พัฒนาภาษามาจากเอกซ์เอ็มแอล สร้างขึ้นโดยบริษัทไมโครซอฟท์ โดยมีไว้สำหรับกำหนดส่วนติดต่อผู้ใช้ในการพัฒนาโปรแกรม ใช้สำหรับกำหนดวัตถุ คุณลักษณะ ความสัมพันธ์ และการโต้ตอบของวัตถุ 

XAML นั้นใช้เป็นหัวใจสำคัญในการสร้างส่วนติดต่อผู้ใช้งานด้วย Windows Presentation Foundation (WPF) (หรือ Avalon) ซึ่งเป็นไลบรารี่ สำหรับจัดการส่วนติดต่อผู้ใช้งานแบบใหม่ซึ่งเริ่มมีมาใน Microsoft .NET Framework 3.0

XAML เป็นภาษาสำหรับกำหนดส่วนติดต่อผู้ใช้ที่พัฒนามาจาก XML เช่นเดียวกับภาษา XUL ในทางปฏิบัติแล้ว ผู้พัฒนามักจะไม่จำเป็นต้องรู้ หรือเขียนภาษา XAML เอง แต่มักออกแบบส่วนติดต่อผู้ใช้งานผ่านเครื่องมือพัฒนาอย่างเช่น Visual Studio หรือ XAMLPad โดย XAML สามารถคอมไพล์ เป็นไฟล์ .BAML
# พ.ศ. 2018
พุทธศักราช 2018 ใกล้เคียงกับ
 เมษายน ค.ศ. 1475 - มีนาคม ค.ศ. 1476
 ค.ศ. 1475 เป็นปีปกติสุรทินที่วันแรกเป็นวันอาทิตย์ตามปฏิทินจูเลียน
 ค.ศ. 1476 เป็นปีอธิกสุรทินที่วันแรกเป็นวันจันทร์ตามปฏิทินจูเลียน
 มหาศักราช 1397
 ปีมะแม สัปตศก จุลศักราช 837 (วันที่ 30 มีนาคม เป็นวันเถลิงศก)

 ผู้นำ 
 อาณาจักรอยุธยา : สมเด็จพระบรมไตรโลกนาถ (พ.ศ. 1991-2031)
 อาณาจักรล้านนา : พระเจ้าติโลกราช (พ.ศ. 1984-2030)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2018

 เหตุการณ์ 

== วันเกิด 04

 วันถึงแก่กรรม
# พ.ศ. 2019
พุทธศักราช 2019 ใกล้เคียงกับ
 เมษายน ค.ศ. 1476 - มีนาคม ค.ศ. 1477
 ค.ศ. 1476 เป็นปีอธิกสุรทินที่วันแรกเป็นวันจันทร์ตามปฏิทินจูเลียน
 ค.ศ. 1477 เป็นปีปกติสุรทินที่วันแรกเป็นวันพุธตามปฏิทินจูเลียน
 มหาศักราช 1398
 ปีวอก อัฏฐศก จุลศักราช 838 (วันที่ 29 มีนาคม เป็นวันเถลิงศก)

 ผู้นำ 
 อาณาจักรอยุธยา : สมเด็จพระบรมไตรโลกนาถ (พ.ศ. 1991-2031)
 อาณาจักรล้านนา : พระเจ้าติโลกราช (พ.ศ. 1984-2030)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2019

 เหตุการณ์ 

 วันเกิด 

 วันถึงแก่กรรม
# พ.ศ. 2020
พุทธศักราช 2020 ใกล้เคียงกับ
 เมษายน ค.ศ. 1477 - มีนาคม ค.ศ. 1478
 ค.ศ. 1477 เป็นปีปกติสุรทินที่วันแรกเป็นวันพุธตามปฏิทินจูเลียน
 ค.ศ. 1478 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
 มหาศักราช 1399
 ปีระกา นพศก จุลศักราช 839 (วันที่ 29 มีนาคม เป็นวันเถลิงศก)

 ผู้นำ 
 อาณาจักรอยุธยา : สมเด็จพระบรมไตรโลกนาถ (พ.ศ. 1991-2031)
 อาณาจักรล้านนา : พระเจ้าติโลกราช (พ.ศ. 1984-2030)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2020

 เหตุการณ์ 
 มกราคม–ธันวาคม 
 5 มกราคม – ยุทธการที่น็องซี: ชาร์ลผู้อาจหาญแห่งบูร์กอญพ่ายแพ้ และถูกฆ่า ถือเป็นจุดสิ้นสุดของกลุ่มสงครามบูร์กอญ
 11 กุมภาพันธ์ – มารีแห่งบูร์กอญ บุตรสาวของชาร์ลผู้อาจหาญ ถูกราษฎรผู้ไม่พอใจบังคับให้ลงนาม Great Privilege โดยที่เมืองเฟลมิชได้ฟื้นคืนสิทธิท้องถิ่นและชุมชนทั้งหมดที่ถูกยกเลิกโดยพระราชกฤษฎีกาของดยุคแห่งบูร์กอญ เพื่อสร้างรัฐรวมศูนย์ในกลุ่มประเทศแผ่นดินต่ำ
 27 กุมภาพันธ์ – สถาปนามหาวิทยาลัยอุปซอลา กลายเป็นมหาวิทยาลัยแรกในสวีเดนและทั้งสแกนดิเนเวีย
 19 สิงหาคม – มารีแห่งบูร์กอญสมรสกับจักรพรรดิมัคซีมีลีอานที่ 1 แห่งจักรวรรดิโรมันอันศักดิ์สิทธิ์ที่เกนต์ นำดินแดนเฟลมิชและบูร์กอญเข้าสู่จักรวรรดิโรมันอันศักดิ์สิทธิ์ และแยกจากฝรั่งเศส

ไม่ทราบวันที่
 อีวานที่ 3 แห่งรัสเซียเดินทัพไปสู่รบกับสาธารณรัฐนอฟโกรอด ถือเป็นจุดเริ่มต้นลัทธิอาณานิคมรัสเซีย
 ตีพิมพ์ The Travels of Marco Polo ฉบับแรก
 มีการสังคายนาพระไตรปิฎก ครั้งที่ 8 โดยการอุปถัมภ์ของพระเจ้าติโลกราชแห่งอาณาจักรล้านนา

 วันเกิด 
 13 มกราคม – เฮนรี เพอร์ซีย์ เอิร์ลแห่งนอร์ทัมเบอร์แลนด์ที่ 5 (เสียชีวิต ค.ศ. 1527)
 25 มกราคม – อานแห่งเบรอตาญ พระราชินีแห่งพระเจ้าชาร์ลที่ 8 แห่งฝรั่งเศส (สวรรคต ค.ศ. 1514)
 เป็นไปได้
 จอร์โจเน จิตรกรในยุคเรอเนซ็องส์ตอนกลางของอิตาลี (เสียชีวิต ค.ศ. 1510)
 แลมเบิร์ต ซิมเนล ผู้อ้างสิทธิ์ราชบัลลังก์อังกฤษ (เสียชีวิต ป. ค.ศ. 1534)
 อิล โซโดมา จิตรกรชาวอิตาลี (เสียชีวิต ค.ศ. 1549)
 ทอมัส บุลิน เอิร์ลแห่งวิลต์เชอร์ที่ 1 ทูตชาวอังกฤษ (เสียชีวิต ค.ศ. 1539)

 วันถึงแก่กรรม 
 2 มกราคม
 ฟรันโซเน มือสังหารชาวอิตาลี (ประหารชีวิต)
 การ์โล วิสกอนตี มือสังหารชาวอิตาลี (ประหารชีวิต)
 5 มกราคม – ชาร์ลผู้อาจหาญ ดยุกแห่งบูร์กอญ (ในสงคราม) (เกิด ค.ศ. 1433)
 6 มกราคม – ฌ็องที่ 8 เคานต์แห่งว็องดม
 11 สิงหาคม – ลาติโน โอร์ซีนี พระคาร์ดินัลคาทอลิกชาวอิตาลี (เกิด ค.ศ. 1411)
# พ.ศ. 2021
พุทธศักราช 2021 ใกล้เคียงกับ
 เมษายน ค.ศ. 1478 - มีนาคม ค.ศ. 1479
 ค.ศ. 1478 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
 ค.ศ. 1479 เป็นปีปกติสุรทินที่วันแรกเป็นวันศุกร์ตามปฏิทินจูเลียน
 มหาศักราช 1400
 ปีจอ สัมฤทธิศก จุลศักราช 840 (วันที่ 29 มีนาคม เป็นวันเถลิงศก)

 ผู้นำ 
 พระมหากษัตริย์แห่งอาณาจักรอยุธยา: สมเด็จพระบรมไตรโลกนาถ (พ.ศ. 1991-2031)
 พระมหากษัตริย์แห่งอาณาจักรล้านนา: พระเจ้าติโลกราช (พ.ศ. 1984-2030)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2021

 เหตุการณ์ 
 มกราคม–ธันวาคม 
 14 มกราคม – นอฟโกรอดยอมจำนนต่ออีวานที่ 3 เจ้าชายแห่งมอสโก
 15 มกราคม – ริชาร์ดแห่งชรูว์สบรี ดยุกแห่งยอร์กสมรสกับแอนน์ เดอ โมวเบย์ เคาน์ติสแห่งนอร์ฟอล์กที่ 8
 18 กุมภาพันธ์ – จอร์จ แพลนแทเจเนต ดยุกแห่งแคลเรนซ์ที่ 1 ถูกตัดสินให้มีความผิดฐานกบฏต่อพระเจ้าเอ็ดเวิร์ดที่ 4 แห่งอังกฤษ พระเชษฐา แล้วประหารชีวิตเป็นการส่วนตัวในหอคอยลอนดอน
 26 เมษายน – ตระกูลปัซซีโจมตีโลเรนโซ เด เมดีชี และสังหารจูลิอาโนในช่วงพิธีมิสซาในอาสนวิหารฟลอเรนซ์
 14 พฤษภาคม – เริ่มต้นการล้อมชกอเดอร์ ประเทศแอลเบเนีย
 1 พฤศจิกายน – เริ่มต้นการไต่สวนศรัทธาของสเปน

 ไม่ทราบวันที่ 
 แกรนด์ดัชชีมอสโกแยกจากโกลเดนฮอร์ด
 โลเรนโซ เด เมดีชีกลายเป็นผู้ปกครองคนเดียวแห่งฟลอเรนซ์
 หลังสงครามกลางเมือง รัฐสุลต่านเดมักเป็นเอกราชจากมัชปาหิต

 วันเกิด 
 3 กุมภาพันธ์ – เอ็ดเวิร์ด สแตฟเฟิร์ด ดยุกแห่งบักกิงแฮมที่ 3 (เสียชีวิต ค.ศ. 1521)
 7 กุมภาพันธ์ – ทอมัส มอร์ รัฐบุรุษและนีกมนุษยนิยมชาวอังกฤษ (เสียชีวิต ค.ศ. 1535)
 26 พฤษภาคม – สมเด็จพระสันตะปาปาคลีเมนต์ที่ 7 (สิ้นพระชนม์ ค.ศ. 1534)
 30 มิถุนายน – ฆวน เจ้าชายแห่งอัสตูเรียส พระราชโอรสในพระเจ้าเฟร์นันโดที่ 2 แห่งอารากอนกับสมเด็จพระราชินีนาถอิซาเบลที่ 1 แห่งกัสติยา (สวรรคต ค.ศ. 1497)
 22 กรกฎาคม – พระเจ้าเฟลิเปที่ 1 แห่งกัสติยา (สวรรคต ค.ศ. 1506)
 สิงหาคม – กอนซาโล เฟร์นันเดซ เด โอบิเอโด อี บัลเดส นักประวัติศาสตร์ชาวสเปน (เสียชีวิต ค.ศ. 1557)
 ไม่ทราบวันที่
 ฌัก ดูบัวส์ นักกายวิภาคศาสตร์ชาวฝรั่งเศส (เสียชีวิต ค.ศ. 1555)
 เป็นไปได้ 
 ทอมัส แอชเวลล์ ผู้ประพันธ์ชาวอังกฤษ

 วันถึงแก่กรรม 
 18 กุมภาพันธ์ – จอร์จ แพลนแทเจเนต ดยุกแห่งแคลเรนซ์ที่ 1 พระอนุชาในพระเจ้าเอ็ดเวิร์ดที่ 4 แห่งอังกฤษและพระเจ้าริชาร์ดที่ 3 แห่งอังกฤษ (ถูกประหารชีวิต) (ประสูติ ค.ศ. 1449)
# ยามเย็น
ยามเย็น หรือ Love at Sundown เพลงพระราชนิพนธ์ลำดับที่ 2 ทรงพระราชนิพนธ์ ใน พ.ศ. 2489 ขณะยังทรงเป็นสมเด็จพระเจ้าน้องยาเธอ เจ้าฟ้าภูมิพลอดุลยเดช ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าจักรพันธ์เพ็ญศิริ นิพนธ์คำร้องภาษาไทย และท่านผู้หญิงนพคุณ ทองใหญ่ ณ อยุธยา แต่งคำร้องภาษาอังกฤษ แล้วพระราชทานเพลงพระราชนิพนธ์ที่มีคำร้องสมบูรณ์ทั้งสองภาษาให้นายเอื้อ สุนทรสนาน นำไปให้นายบิลลี่หรือนาย คีติ คีตากร นักดนตรีชาวฟิลิปปินส์ซึ่งเป็นนักดนตรีในวงดนตรีสุนทราภรณ์เรียบเรียงเสียงประสานจนสมบูรณ์จึงได้นำออกบรรเลงในงานของสมาคมปราบวัณโรค ณ เวทีลีลาศสวนอัมพร เมื่อวันเสาร์ที่ 4 พฤษภาคม พ.ศ. 2489 นับเป็นเพลงพระราชนิพนธ์เพลงแรกที่นำออกบรรเลงสู่ประชาชน เป็นเพลงที่ร่าเริงแจ่มใสเหมาะสำหรับการเต้นรำในสมัยนั้น จึงเป็นเพลงยอดนิยมของพสกนิกรไทยทันที ต่อมาได้มีการบันทึกลงแผ่นเสียงครั้งแรกโดยชวลี ช่วงวิทย์

ส่วนคำร้องภาษาฝรั่งเศส ทรงพระราชทานพระบรมราชานุญาตให้ น.ส.เปรมิกา สุจริตกุลถ่ายทอดความหมายจากคำร้องภาษาไทยเป็นภาษาฝรั่งเศส เมื่อปี 2552 โดยใช้ชื่อเพลงว่า Crépuscule d’Amour

 แหล่งข้อมูลอื่น
 ประวัติเพลงพระราชนิพนธ์ยามเย็น จากเว็บเครือข่ายกาญจนาภิเษก
 ฟังเพลงพระราชนิพนธ์ยามเย็น